EkBass/fiwiki-20250220-pages-articles huggingface dataset:
SAR

Lyhenne SAR voi viitata seuraaviin asioihin: * ominaisabsorptionopeus (), suure, joka mittaa sähkömagneettisen säteilyn absorptiota ihmiskehoon esimerkiksi matkapuhelinta käytettäessä tai magneettikuvauksessa * SAR-tutka, * rial, Saudi-Arabian rahayksikkö, valuuttakoodi SAR * meripelastus (): SAR on yleinen kansainvälinen pelastustoiminnan lyhenne, jota käytetään muun muassa pelastusalusten ja -helikoptereiden kyljessä.
Unitauti

Afrikkalainen trypanosomiaasi eli unitauti on ihmisten ja eläinten loistauti. Sen aiheuttaa Trypanosoma brucei -lajin loinen. Ihminen saa tautia kahdesta loislajista, Trypanosoma brucei gambiensesta (T.b.g) ja Trypanosoma brucei rhodesiensesta (T.b.r.). T.b.g aiheuttaa yli 98 % ilmoitetuista tartunnoista. Kumpikin loinen tarttuu ihmiseen yleensä tartunnan saaneesta tsetsekärpäsestä, ja tartunnat ovat yleisiä Afrikan maaseudulla. == Esiintyminen == Tautia esiintyy säännöllisesti joillakin Saharan eteläpuolisen Afrikan alueilla, ja tartuntavaarassa on noin 70 miljoonaa ihmistä 36 maassa. Vuonna 2010 tautiin kuoli noin 9 000 ihmistä, kun vuonna 1990 kuolleita oli vielä 34 000. Arviolta 30 000 ihmistä on tällä hetkellä saanut tartunnan. Vuonna 2012 uusia tartuntoja oli 7 000. Yli 80 % tartunnan saaneista on Kongon demokraattisessa tasavallassa. Lähihistoriassa on kolme suurta unitautiepidemiaa: ensimmäinen 1896–1906 pääasiassa Ugandassa ja Kongon altaan alueella ja kaksi muuta vuosina 1920 ja 1970 useissa Afrikan maissa. Eläimet, esimerkiksi lehmät, voivat kantaa tautia ja saada tartunnan. Unitautia tiedetään esiintyneen Afrikassa ainakin 1300-luvulta. Paul Ehrlich ja Kiyoshi Shiga kehittivät sairauteen ensimmäisen lääkkeen vuonna 1906. Lääkkeellä havaittiin kuitenkin pian mahdollinen vakava sivuvaikutus, sokeus. Unitauti oli jo lähes hävinnyt 1960-luvulla, mutta se on ollut taas yleistymässä viimeisten vuosikymmenten aikana. == Oireet == Taudin ensimmäiset oireet ovat kuume, päänsärky, kutina ja nivelkivut. Oireilu alkaa viikosta kolmeen viikkoa pureman jälkeen. Taudin toinen vaihe alkaa viikkoja tai kuukausia myöhemmin, ja sen oireita ovat sekavuus, huonovointisuus, puutuneisuus ja univaikeudet. Diagnoosi voidaan tehdä löytämällä loinen sivelyvalmisteesta tai imusolmukenesteestä. Ensimmäisen ja toisen vaiheen erottamiseksi tehdään usein selkäydinpunktio. Edetessään sairaus voi vaurioittaa sydäntä ja munuaisia. Unitauti on erittäin vakava sairaus ja saattaa ilman kunnollisia hoitotoimenpiteitä johtaa kuolemaan verrattain nopeastikin. == Hoito== Taudin ehkäisemiseksi tehdään tartuntavaarassa olevalle väestölle verikokeita, joista etsitään T.b.g.-loista. Hoito on helpompaa, kun tauti on havaittu varhaisessa vaiheessa ja ennen kuin neurologisia oireita ilmenee. Ensimmäisessä vaiheessa tautia lääkitään pentamidiinilla tai suramiinilla. Toisen vaiheen hoidossa käytetään eflornitiinia ja T.b.g.-tartunnan hoidossa nifurtimoksin ja eflornitiinin yhdistelmää. Vaikka melarsoproli tehoaa lääkkeenä kumpaankin, sitä käytetään vakavien sivuvaikutustensa vuoksi yleensä vain T.b.r.-tartunnan hoitoon. ==Mekanismi== Trypanosoma-loinen tuottaa aineenvaihduntatuotteenaan tryptofolia, joka aikaansaa unen ihmisillä. == Tunnettuja potilaita == * Brittiläinen valtiomies Alfred Milner kuoli unitautiin palattuaan matkalta Etelä-Afrikasta vuonna 1925. ==Katso myös== * Chagasin tauti eli amerikkalainen trypanosomiaasi ==Lähteet== == Aiheesta muualla == Luokka:Loistaudit Luokka:Seulonnan keskeiset artikkelit
Taskukello

Taskukello on pieni taskuun mahtuva kello, joka toimii rataksilla. Taskukellon keksijänä pidetään lukkoseppä Peter Henleiniä (1485–1542). Hänen kehittämänsä taskukello tehtiin vuonna 1510http://www.kellomuseo.fi/koululaisten/paketissa.html Koululaisten Kellomuseo. 1900-luvun alkuun asti taskukelloja käytettiin yleisesti, kunnes rannekellot syrjäyttivät ne. Nykyään taskukello kuuluu hienostuneeseen miesten pukeutumiseen, ja perinteisessä arkikäytössä sekä taskukellon että rannekellon ovat paljolti syrjäyttäneet matkapuhelimet, joissa on myös kello. ==Lähteet== ==Aiheesta muualla== Luokka:Kellot
Teen kieli

Tee on nigeriläis-kongolainen kieli. Sitä puhutaan pääasiassa Nigeriassa. Tee on hyvin läheistä sukua khanan kielelle, jonka murteena sitä joskus pidetäänkin. Kieltä puhui vuonna 2006 äidinkielenään 313 000 ihmistä. Tee kuuluu benuekongolaisten kielten ryhmään. == Lähteet == Luokka:Delta-cross- kielet Luokka:Nigerian kielet
Kingstown

Kingstown on Saint Vincent ja Grenadiinien pääkaupunki ja Saint Vincentin saaren tärkein satama. Kingstown on saaren maatalousteollisuuden keskus ja turistien sisääntulosatama. Vienti käsittää banaanit, pähkinät ja arrowjuuret eli nuolijuuret. Kingstown sijaitsee Saint Georgen kunnassa, joka on koko maan hallinnollinen keskus. Kingstownissa asui vuoden 2015 arvion mukaan 12 940 asukasta ja sen metropolialueella yhteensä 26 785 asukasta. Matkailupalvelut keskittyvät Kingstownin lähikaupunkeihin Villaan ja Indian Bayhin. == Lähteet == == Aiheesta muualla == * Kingstownin turistiopas Luokka:Saint Vincentin ja Grenadiinien maantiede Luokka:Pohjois-Amerikan pääkaupungit
Barbareskivaltiot

Barbareskivaltiot () on Pohjois-Afrikan rannikon valtioiden (Algerian, Marokon, Tunisian ja Tripolitanian, nykyisen Libyan) vanha nimitys, joka viittaa erityisesti näiden maiden historialliseen menneisyyteen merirosvovaltioina. Sikäläiset merirosvot tunnettiin nimellä barbareskit. Samoista maista on käytetty myös nimeä Berberia, mikä viittaa berbereihin.Barbareskivaltiot, Tietosanakirja osa 1, palsta 855–856, Tietosanakirja Osakeyhtiö 1909 Barbareskivaltiot tulivat kuuluisiksi merirosvouksesta, jonka vuoksi useimpien Euroopan valtioiden oli turvatakseen laivansa maksettava niille veroa. Ranskan vallattua Algerian 1830 loppui merirosvous, viimeksi Marokossa. Barbareskivaltioiden harjoittama tuottoisa merirosvous alkoi 1400-luvulla. Nimitys lienee sekoitus alueella asuneen berberiheimon nimestä ja sanasta barbaari. Merirosvoilu alkoi Espanjasta karkotettujen maurien ryhtyessä häiritsemään voittajiensa meriyhteyksiä. Samalla barbareskivaltiot kävivät Turkin herruuden alaisina pyhää sotaa islamin puolesta kristittyjä vastaan. Merirosvojen toiminta oli voimakkaimmillaan 1600-luvulla, jolloin he muodostivat alituisen uhan Välimeren satamakaupungeille ulottaen ryöstöretkensä aina Irlantiin ja jopa Islantiin saakka. Gibraltarin itäpuolelle uskaltautuneet eurooppalaiset kauppa-alukset menettivät lastinsa merirosvolaivastoille, ja vangitut merimiehet myytiin orjiksi tai vapautettiin korkeita lunnaita vastaan. Kauppavaihto Välimeren maiden kanssa järjestettiin siten, että useimmat Euroopan valtiot suorittivat barbareskivaltioille vuosittain tietyn maksun saadakseen oikeuden vapaaseen purjehdukseen. Useista merirosvoja vastaan lähetetyistä rangaistusretkikunnista huolimatta kaappaustoiminta jatkui 1800-luvulle saakka. Vasta amerikkalainen kommodori Decatur sekä lordi Exmouthin johtama brittiläis-hollantilainen laivasto saivat barbareskivaltiot 1815-16 luopumaan elinkeinostaan. Ranskan suorittama Algerian valloitus 1830 merkitsi merirosvojen toiminnan loppumista kokonaan. Marokko vaati vuosittaisia maksujaan edelleenkin, kunnes Tanska ja Ruotsi viimeisinä maina lopettivat maksunsa vuonna 1845. == Katso myös == * Orjuus islamilaisessa maailmassa == Lähteet == * * === Viitteet === Luokka:Afrikan historia
Bangassou

Bangassou on Mbomoun alueen pääkaupunki Keski-Afrikan tasavallan kaakkoisosassa, Mbomoujoen pohjoisrannalla. Bangassoun asukasluku on 31 553 vuoden 2003 väestönlaskennan mukaan.World Gazetteer: Central African Republic: largest cities and towns and statistics of their population Viitattu 6.3.2013. 200px|left|thumb|Cathédrale Saint Pierre Claver de Bangassou ==Lähteet== Luokka:Keski-Afrikan tasavallan kaupungit
Aitokissanminttu

Aitokissanminttu (Nepeta cataria) on Euroopasta kotoisin oleva mintuntuoksuinen yrtti. Se jää alle metrin korkuiseksi, varsi ja lehdet ovat harmahtavan karvan peitossa. Kukat ovat valkoisia, niiden alahuulessa punaisia pisteitä. Tieteellisen nimen osa cataria tulee latinan kielen sanasta catus, joka tarkoittaa kissaa.Luontoportti: Aitokissanminttu Viitattu 17.2.2014. Aitokissanminttua on käytetty 1400-luvulle saakka yleisesti elintarvikkeena ja lääkinnällisiin tarkoituksiin. Paistin pintaan saatettiin hieroa kissanminttua, ja sitä käytettiin myös salaattiaineksena. Sitä käytettiin rauhoittavana ja ruuansulatusta edistävänä rohtona sekä hoidettiin haavoja, särkyä ja naistenvaivoja. Aitokissanminttu saattaa aiheuttaa poltettuna lieviä harha-aistimuksia. Aitokissanminttua tavataan Keski- ja Etelä-Euroopassa sekä Skandinavian eteläosissa. Sen alkuperäiset kasvualueet ovat Vähässä-Aasiassa. Se on levinnyt ihmisen mukana myös Pohjois-Amerikkaan. Aitokissanmintun haihtuva öljy sisältää mm. karvakrolia, tymolia, nepetalaktonia ja nepetahappoa. Nepetalaktoni vaikuttaa kissojen käyttäytymiseen. Aitokissanmintun kukinnot ovat valkoiset, ja se on kasvustoltaan harvempi kuin sukulaisensa mirrinminttu (Nepeta × faassenii), jolla on vaaleansiniset kukinnot. == Lähteet == == Aiheesta muualla == * Aitokissanminttu, Eliaksen yrttitarha (Internet Archive) *United States Department of Agriculture (USDA): Nepeta cataria *Flora of China: Nepeta cataria *Catnip: Its uses and effects, past and present Luokka:Kissanmintut Luokka:Yrtit Luokka:Seulonnan keskeiset artikkelit
Ninai Games

Ninai Games (ent. Detonium Interactive) oli suomalaisen Mikko Miettisen vuonna 1998 perustama pelitalo, joka oli erikoistunut palikkapulmapeleihin. Sen Game Boy Advancelle julkaistu Rampage Puzzle Attack oli ensimmäinen suomalainen konsolipeli. Ninai Gamesin toiminta lakkasi huhtikuussa 2010.http://www.kauppalehti.fi/yritykset/yritys/ninai+games+oy/15587860 == Pelit == Seuraavat pelit ovat Ninai Gamesin kehittämiä: Vuosi Peli Pelialusta Julkaisija 1999 Drop Mania Microsoft Windows Suomen Kotijäätelö Oy 2000 Puzzle Station Microsoft Windows Suomen Kotijäätelö Oy 2001 Rampage Puzzle Attack GameBoy Advance Midway Games 2005 Toy Golf Microsoft Windows, Gizmondo Fathammer ==Lähteet== Luokka:Entiset suomalaiset videopeliyritykset
Vihreäsaari

Vihreäsaari – Oulun murteella ja usein myös kartoissa Vihriäsaari – on saari ja Oulun kaupunginosa, joka sijaitsee Oulujoen suistossa keskustan länsipuolella. Vihreäsaaressa ei ole lainkaan vakituista asutusta. Vihreäsaaressa sijaitsevat vuonna 1963 avattu Oulun öljysatama sekä eri yhtiöiden öljy- ja polttoainevarastot. Vihreäsaari on osin keinotekoinen saari, joka tehtiin yksinomaan sataman ja öljyvarastojen rakentamista varten. Saaren erottaa Oritkarista ja Nuottasaaresta Rommakonväylä-niminen kapea salmi, jota pitkin pääosa Oulujoen virtaamasta laskee Perämereen. Johteensalmi erottaa Vihreäsaaren Hietasaaresta. Vihreäsaaren liikenne on nykyisellään hiipumassa, pääasiassa öljy- ja polttoainevarastojen siirtyessä muualle. VR lopetti öljyvaraston käytön keväällä 2007. Toppilan rautatieasemalta johti Vihreäsaareen kaupungin omistama vuonna 1971 liikenteelle avattu sivurata, jolla päivystäjäjunia liikennöi aiemmin VR Cargo (nyk. VR Transpoint). Raide suljettiin liikenteeltä keväällä 2007 lukuun ottamatta kesäviikonloppuina harrastajien ajamaa lättähattumuseojunavuoroa, ja se purettiin kokonaan syksyllä 2010. Vihreäsaaressa sijaitsi kaksi tuulivoimalaa, joista suurempi oli vuonna 2006 Suomen suurin tuulivoimala: 3 MW:n tehoinen WinWind 3, joka otettiin käyttöön 20. kesäkuuta 2005. Voimalat purettiin vuonna 2015, mutta niiden tilalle on tulossa kaksi uutta voimalaa. ==Lähteet== ==Aiheesta muualla== Luokka:Oulun kaupunginosat Luokka:Oulun merialueiden saaret
Jarmo Porola

Jarmo Jouni Juhani Porola (29. maaliskuuta 1943 Lapua – 17. toukokuuta 2005 Nueva Andalucia, Espanja) oli televisiotuottaja ja -ohjaaja. Porola aloitti uransa suomalaisen televisiotoiminnan alkuaikoina. Hän oli Tesvision studio- ja televisio-ohjaajana 1960-luvun alkuvuodet. Tesvisiosta hän siirtyi Yleisradion TV 2:n viihdetoimitukseen, jossa työskenteli vuosina 1964–1987 toimittajana, toimituspäällikkönä ja suunnittelupäällikkönä. Vuodet 1973–1974 hän toimi Mainos-TV:n viihdepäällikkönä. Hän perusti VipVisionin yhdessä Kalervo Kummolan kanssa 1986. ”Porski” Porola arvioi itse ohjanneensa uransa aikana noin 2 400 televisio-ohjelmaa. Elämänsä loppuvaiheet hän vietti Espanjassa. ==Aiheesta muualla== * Jarmo Porolan tuotantoja KAVIn Ritva- tietokannassa * Seura-lehden artikkeli * Kaikki karaokesta. Helsingin Sanomain Nyt-liite 3.10.2014. * 60-vuotishaastattelu Helsingin Sanomissa. * Muistokirjoitus Helsingin Sanomissa. Luokka:Suomalaiset televisiotuottajat Luokka:Suomalaiset televisio-ohjaajat Luokka:Suomalaiset televisiotoimittajat Luokka:Vuonna 1943 syntyneet Luokka:Vuonna 2005 kuolleet
Lamu (Oulu)

Lamu eli Lamula tai Lamunkylä on kylämainen alue Vesalan kaupunginosassa Oulussa, entisen Ylikiimingin kunnan alueella. Se sijaitsee Lamunkankaalla aivan entisen Kiimingin kunnanrajan tuntumassa seututien 833 varressa kunnan läntisimmässä osassa, noin 14 kilometriä Ylikiimingin kirkonkylältä länteen. Ylikiimingin yrityskylä, Ahmasjärven yrityspuisto, sijaitsee Lamussa. Ahmasjärvenä tunnettu suoperäinen järvi sijaitsee kylän itäpuolella. ==Lähteet== Luokka:Vesala Luokka:Ylikiimingin kylät
Henrik V (Englanti)

Henrik V (9. elokuuta tai 16. syyskuuta 1387 – 31. elokuuta 1422) oli Englannin kuningas vuosina 1413–1422 ja yksi myöhäiskeskiajan menestyksekkäimmistä sotapäälliköistä. Kahdeksan vuoden aikana hän loi brittiläisen imperiumin, otti Ranskan kruunun ja suurelta osalta hävitti Ranskan ritariluokan . Henrik V oli edellisen kuninkaan Henrik IV:n ja Mary de Bohunin poika. Hänen tarkasta syntymäajastaan ei olla varmoja, sillä syntyessään Rikhard II:n hallituskaudella hän oli varsin kaukainen perijä. Syyskuu vuonna 1387 on kuitenkin yleisemmin käytetty. == Varhaiset saavutukset == Karkotettuaan Henrik V:n isän vuonna 1398 Rikhard II otti huolehtiakseen pojasta ja kohteli häntä suopeasti. Vuonna 1399, Lancaster-suvun anastettua vallan, isä Henrik kruunattiin kuninkaaksi ja nuorempi Henrik kohosi yhtäkkiä kruununperijäksi. Hänet nimitettiin Lancasterin herttuaksi 10. marraskuuta 1399, ja hän oli arvonimen kolmas haltija samana vuonna. Lokakuusta 1400 lähtien hallintoa johdettiin hänen nimissään. Alle kolme vuotta myöhemmin Henrik oli Englannin sotajoukkojen tosiasiallinen johtaja, ja hän taisteli Harry Hotspuria vastaan Shrewsburyssa vuonna 1403. Siellä noin 16-vuotias prinssi haavoittui vakavasti kasvoihinsa saamastaan nuolesta. Normaalisti tällainen haavoittuminen johti kuolemaan, mutta Henrik sai parhaan mahdollisen hoidon ja selviytyi, muistonaan luultavasti kasvojaan koristavat arvet. == Kuninkaana == Henrik IV kuoli 20. maaliskuuta 1413, ja Henrik V seurasi häntä kuninkaana 21. maaliskuuta 1413. Kruunajaiset pidettiin 9. huhtikuuta 1413. Henrik V jatkoi satavuotista sotaa menestyksekkäästi. Hän voitti ranskalaisten ylivoimaisen armeijan Agincourtin taistelussa vuonna 1415 ja sai lopulta pitkällisten sotien ja juonittelujen jälkeen Burgundin aateliston tuella Ranskan hallintaansa. Hän solmi Troyesin rauhansopimuksen, jonka mukaan hänestä ja hänen pojastaan tulisi Ranskan kuningas silloisen kuninkaan Kaarle VI:n kuoltua. Hän meni tämän takia naimisiin Kaarle VI:n tyttären Valois'n Katariinan kanssa. Henrik V kuoli yllättäen punatautiin 31. elokuuta 1422. Häntä seurasi kuninkaana hänen ainoa poikansa, vasta yhdeksän kuukautta vanha Henrik VI. == Henrik V fiktiossa == Henrik V on päähenkilö William Shakespearen näytelmässä Henrik V (1599). Hän on myös eräs päähenkilöistä Shakespearen näytelmissä Henrik IV: Ensimmäinen osa (1596–1597) ja Henrik IV: Toinen osa (1597–1599). Henrik V on Netflixin elokuvassa The King yksi päähenkilöistä. == Lähteet == == Aiheesta muualla == Luokka:Englannin Plantagenet-suvun kuninkaat Luokka:Vuonna 1387 syntyneet Luokka:Vuonna 1422 kuolleet Luokka:Normandian herttuat
Herero

Herero tarkoittaa seuraavia: * hererot, bantukansa * herero, nigeriläis- kongolainen kieli.
Karahka

Karahka on kylä Ylikiimingin kaupunginosassa Oulussa. Se sijaitsee noin neljä kilometriä Ylikiimingin taajamasta etelään Muhoksentien (seututie 834) varrella. Kylä sijaitsee pääosin ympäröivästä korpimaasta nousevalla harjanteella. Karahkan kylä on pääasiassa maatalousyhteisö, jonka pääelinkeinot ovat maanviljely ja karjankasvatus. 1980-luvulla Valkiaisenjärven rannoille alkoi nousta pääasiassa oululaisten kesämökkejä. Alueen suurin järvi on Karahkanjärvi. Se on laaja ja matala suoperäinen järvi, jonka keskisyvyys on noin 1 metri. Järven pinta-ala on noin 30 ha. Virkistyskalastuskäytössä olevat Iso Seluskanjärvi ja Tervalampi sijaitsevat kyläkeskuksen eteläpuolella. Luokka:Ylikiimingin kylät
Hereron kieli

Herero (omakielinen nimi: Otjiherero) on eteläisessä Afrikassa elävien hererojen puhuma bantukieli. Useimmat kieltä äidinkielenään puhuvista elävät Namibiassa.Ethnologue: Herero Viitattu 4.7.2015. Lisäksi puhujia on jonkin verran myös Botswanassa ja Angolassa. Vuonna 1998 kielellä arvioitiin olevan noin 113 000 äidinkielistä puhujaa. Kielen katsotaan olevan uhanalainen ja sen lähimpiä sukulaiskieliä ovat mm. zemba ja kuvale. Namibiassa kielellä ei ole virallista asemaa, koska englanti on maan ainoa virallinen kieli. Namibian yleisradioyhtiön alainen Radio Omurari tuottaa kuitenkin ohjelmaa hereron kielellä. Kieltä kirjoitetaan latinalaisin aakkosin. Raamattu käännettiin kokonaisuudessaan hereroksi vuonna 1987. == Fonologia == === Konsonantit === Bilabiaali Dentaali Alveolaari Palataali Velaari Glottaali Nasaali m n̪ n ɲ Klusiili Norm. b d̪ d g Prenas. mb ŋg Affrikaatta Norm. mw tʃ ŋw Prenas. ndʒ Frikatiivi v z̪ z h Tremulantti r Lateraali l Approksimantti w j Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: ==Lähteet== Luokka:Bantukielet Luokka:Botswanan kielet Luokka:Namibian kielet Luokka:Uhanalaiset kielet Luokka:Angolan kielet
Lappeenrannan Lyseon lukio

Lappeenrannan Lyseon lukio on lukio-opetusta antava oppilaitos Lappeenrannan keskustassa Leirin kaupunginosassa. Vuonna 2018 Lyseon lukiossa oli 591 opiskelijaa (2019 571 kpl). Lyseon lukio on Kimpisen lukion ohella toinen Lappeenrannan kunnallisista lukioista. Vuodesta 2004 lähtien samassa rakennuksessa on toiminut Etelä-Karjalan IB-lukio, joka noudattaa International Baccalaureate -organisaation opetussuunnitelmaa. Lappeenrannassa opiskeli 60 IB-lukiolaista syksyllä 2019. IB-lukion opetus on yhteistä Imatran yhteislukion kanssa ja iso osa tunneista järjestetään etäopetuksena videoyhteydellä. Koulun yhteydessä toimii myös venäjän kieltä ja kulttuuria painottavan yksityisen Itä-Suomen suomalais-venäläisen koulun lukion Lappeenrannan yksikkö (vuonna 2018 yhteensä 128 lukiolaista Lappeenrannassa, Imatralla ja Joensuussa). ==Historia== Koulu perustettiin nimellä Lappeenrannan reaali- ja porvarikoulu vuonna 1892. Helsinkiläisen arkkitehdin Onni Tarjanteen suunnittelema uusi koulurakennus valmistui 1897. Tyyliltään punainen tiilitalo oli pohjoista uusrenessanssia. Rakennus oli kaksikerroksinen ja sitä oli koristeltu runsaasti. Koulu oli aikoinaan kaupungin hienoin rakennus. 1908 valmistui viipurilaisen arkkitehdin Karl Hård af Segerstadin suunnittelema laajennus päärakennukseen. Pohjapiirustukseltaan rakennus oli nyt H-kirjaimen muotoinen. Samalla päärakennuksen läheisyyteen rakennettiin puinen voimistelusali. Koulurakennus sai nykyisen muotonsa 1939. Rakennushallituksen arkkitehti Matti Välikangas suunnitteli rakennuksen kolmikerroksiseksi, ja kellarikerrokseen rakennettiin lisätiloja. Myös portaikkojen lukumäärää vähennettiin ja Lönnrotinkadun puoleinen pääovi muurattiin umpeen. Talvi- ja jatkosodassa rakennus toimi sairaalana. Vuosina 1958–1960 rakennusta korjattiin ja ulkoasua hieman muutettiin ajan henkeen sopivammaksi. Vanhan tiilirakennuksen saneeraus vuosina 1974–1976, sekä uuden ja tarpeellisen lisärakennuksen valmistuminen vanhan voimistelusalin tilalle. Vuonna 1975 koulu jaettiin Lönnrotin lukioksi ja Lönnrotin yläasteeksi. === Nimet === * 1892–1899: Lappeenrannan reaali- ja porvarikoulu * 1899–1919: Lappeenrannan suomalainen yhteiskoulu * 1919–1928: Lappeenrannan yhteiskoulu * 1928–1939: Lappeenrannan yhteislyseo * 1939–1968: Lappeenrannan lyseo * 1968–1975: Lappeenrannan yhteislyseo * 1975–1983: Lönnrotin lukio * 1983–2024: Lappeenrannan Lyseon lukio * 2024–: Lappeenrannan lukion Lyseon toimipiste == Rehtorit == * K.R. Weijolan * Robert Ylönen * Kaarlo Kajatsalo * Toivo Lehtovaara * Eino Suneli * Matti Strengell * Heikki Vainikka * Juhani Kotilainen (vt.) * Pentti Hentunen * Juha-Pekka Peltola * Tuula Tervo (ma.) * Mika Luukkonen * Olli Mielonen ==Lähteet== * Lappeenranta: Lyseon lukion historia ===Viitteet=== ==Aiheesta muualla== *Lappeenrannan Lyseon lukion kotisivu Luokka:Lappeenrannan lukiot Luokka:Onni Tarjanteen suunnittelemat rakennukset
Samuil Feinberg

Samuil Jevgenjevitš Feinberg (; 26. toukokuuta (J: 14. toukokuuta) 1890 Odessa, Venäjän keisarikunta – 22. lokakuuta 1962 Moskova, Venäjän SFNT, Neuvostoliitto) oli venäläinen säveltäjä ja pianisti. Säveltäjänä Feinberg tunnetaan erityisesti kahdestatoista pianosonaatistaan, pianistina taas Johann Sebastian Bachin Das wohltemperierte Klavierin kokonaislevytyksestä (1959) ja monien Aleksandr Skrjabinin teosten, mm. pianokonserton, 2., 4. ja 5. pianosonaatin sekä masurkkojen levytyksistä. Feinberg laati myös useita pianosovituksia, mm. Pjotr Tšaikovskin kuudennen sinfonian scherzo-osasta ja etenkin Bachin koraaleista. Pianonsoittoa koskevia näkemyksiään Feinberg esitti postuumisti julkaistussa kirjassaan Pianizm kak iskusstvo ("Pianonsoitto taiteena", 1962), jota Heinrich Neuhausin Pianonsoiton taide -teoksen ohella pidetään alan klassikkona. Feinberg sai Stalin-palkinnon palkinnon vuonna 1946 toisesta pianokonsertostaan. Luokka:Venäläiset säveltäjät Luokka:Venäläiset pianistit Luokka:Vuonna 1890 syntyneet Luokka:Vuonna 1962 kuolleet
Wilhelm Keitel

Wilhelm Bodewin Johann Gustav Keitel (22. syyskuuta 1882 Hannover, Saksan keisarikunta – 16. lokakuuta 1946 Nürnberg, miehitetty Saksa) oli saksalainen sotamarsalkka ja OKW:n (Oberkommando der Wehrmacht) komentaja toisessa maailmansodassa. Keitel värväytyi armeijaan 1902 ja hänet ylennettiin vänrikiksi. Ensimmäisen maailmansodan alkaessa hän oli sotilasarvoltaan kapteeni. Keitel haavoittui vakavasti kranaatista syyskuussa 1914. Pian hänet nimitettiin pataljoonan komentajaksi ja hän palveli 199. jalkaväkirykmentissä vuonna 1917. Sodan jälkeen Keitel liittyi oikeistolaisiin vapaajoukkoihin. Hän oli edelleen armeijan palveluksessa. Keitel ylennettiin everstiluutnantiksi helmikuussa 1929. Kun Adolf Hitleristä tuli valtakunnankansleri 1933, hän nimitti Keitelin ystävän Werner von Blombergin puolustusministeriksi. Blomberg esitteli Keitelin Hitlerille. Hitler kertoi elintilan hankkimissuunnitelmansa asevoimien johtajille marraskuussa 1937. Blomberg kuului suunnitelmaa vastustaneisiin, joten hänestä hankkiuduttiin eroon Blomberg–Fritsch-kriisin avulla. Tilalle Hitler tarvitsi uskollisen, natsimyönteisen ja nöyristelevän upseerin. Hän valitsi Keitelin. Helmikuussa 1938 Keitel nimitettiin OKW:n (Wehrmachtin ylin johto) päälliköksi. Upseeritoverit käyttivät Keitelistä nimitystä ”LaKeitel”, lakeijan mukaan.Snyder 1998, s. 192–193. Kun Ranskan kukistumisen johdosta uusia kenraalisotamarsalkkoja nimitettiin peräti kaksitoista, Keitel oli yksi näistä ”tusinoittain halvemmalla” nimitetyistä (kuten moni nuorempi upseeri kommentoi nimitystä).Killen 1969, s. 175. Sodan aikana hänestä tuli yksi OKW:n keskeimmistä henkilöistä. Sotaonni kääntyi Stalingradin taistelun myötä ja puna-armeijan lopulta saarrettua Berliinin. Ennen itsemurhaansa Hitler pyysi Keiteliä auttamaan suuramiraali Karl Dönitziä armeijan mobilisoimisessa. Saksan antautumisen jälkeen toukokuussa 1945 Keitel vangittiin. Wilhelm Keiteliä syytteet Nürnbergin oikeudenkäynnissä olivat: 1. Osallistuminen salaliittoon rauhaa vastaan, 2. Rikokset rauhaa vastaan, 3. Sotarikokset ja 4. Rikokset ihmiskuntaa vastaan. Hänet todettiin Nürnbergin sotasyyllisyysoikeudenkäynnissä syylliseksi kaikkiin neljään syytekohtaan ja tuomittiin kuolemaan 1946. Keitel teloitettiin hirttämällä saman vuoden lokakuussa. Korostaakseen Keitelin toimien olleen rikollisia eikä sotilaallisia, liittoutuneet hylkäsivät hänen pyyntönsä tulla ammutuksi hirttämisen sijaan. == Lähteet == * * === Viitteet === == Aiheesta muualla == Luokka:Saksalaiset teloitetut Luokka:Saksalaiset toisen maailmansodan sotilaat Luokka:Saksan sotamarsalkat Luokka:Sotarikoksista teloitetut Luokka:Vuonna 1882 syntyneet Luokka:Vuonna 1946 kuolleet Luokka:Seulonnan keskeiset artikkelit
Ewe

Ewe tai EWE tarkoittaa seuraavia: * ewe, erään Länsi-Afrikan etnisen ryhmän jäsen * ewen kieli, ewejen kieli * European Welding Engineer, EWE, eurooppalainen hitsausinsinöörin tutkinto, jonka voi Suomessa suorittaa Lappeenrannan teknillisessä yliopistossa * EWE, Erkko Väisänen (s. 1980), suomalainen juontaja, tapahtumatuottaja ja rap-artisti.
Bulgan

Bulgan () on yksi Mongolian 21 provinssista. Se sijaitsee maan pohjoisosassa Ulan Batorin länsipuolella ja rajautuu Selengein, Orhonin, Tövin, Övörhangain, Arhangain ja Hövsgölin provinsseihin sekä pohjoisessa Venäjään. Siellä on vuoden 2010 väestönlaskennan mukaan 53 065 asukasta ja sen pinta-ala on 48 700 neliökilometriä. Provinssin pääkaupunki on Bulgan. == Aluejako == Provinssi jakautuu 16 pienempään alueeseen, sumiin. Ne ovat: Sum Mongoliksi Väkiluku (2015) Bajan-Agt Баян-Агт 3 035 Bajannuur Баяннуур 1 860 Bugat Бугат 2 175 Bulgan Булган 12 086 Büreghangai Бүрэгхангай 2 716 Dašintšilen Дашинчилэн 2 790 Gurvanbulag Гурванбулаг 3 129 Hangal Хангал 4 510 Hišig-Öndör Хишиг-Өндөр 3 125 Hutag-Öndör Хутаг-Өндөр 4 719 Mogod Могод 2 671 Orhon Орхон 3 471 Rašaant Рашаант 3 126 Saihan Сайхан 3 561 Selenge Сэлэнгэ 3 195 Tešig Тэшиг 3 483 == Kuvia == Tiedosto:Bulgan01.JPG|Bulganin kaupunkia Tiedosto:Ulmus pumila 1.JPG|Siperianjalava Bajaannuurin sumissa Tiedosto:UranUul5.JPG|Uran uul, sammunut tulivuori == Lähteet == == Aiheesta muualla == *Provinssin internetsivut Luokka:Mongolian provinssit
Orhon

Orhon () on yksi Mongolian 21 provinssista. Se sijaitsee maan pohjoisosassa Ulan Batorin luoteispuolella ja rajautuu Bulganin ja Selengen provinsseihin. Siellä on vuoden 2010 väestönlaskennan mukaan 87 118 asukasta ja sen pinta-ala on 840 neliökilometriä. Provinssin pääkaupunki on Erdenet. Provinssi on saanut nimensä Orhonjoelta. Pienikokoinen provinssi syntyi vuonna 1994, kun se muodostettiin liittämällä yhteen alue Bulganin provinssista ja Erdenetin provinssitasoinen kaupunki. == Aluejako == Provinssi jakautuu kahteen pienempään osaan, sumiin. Ne ovat: Sum Mongoliksi Väkiluku (2015) Bajan-Öndör Баян-Өндөр 94 976 Žargalant Жаргалант 3 774 == Lähteet == == Aiheesta muualla == * Provinssin internetsivut Luokka:Mongolian provinssit
Protagonisti

Protagonisti ( < πρῶτος ’ensimmäinen’ + ἄγω ’toimin’) on draaman tai kertomuksen päähenkilö.Baldick 1990, s. 180. Termi on lähtöisin antiikin Kreikan näyttämötaiteesta, jossa sillä tarkoitettiin näytelmän ensimmäistä ja johtavaa näyttelijää, pääosan esittäjää.Hosiaisluoma 2003, s. 745. Terminä protagonisti on sittemmin yleistynyt merkitsemään tarinan tai draaman päähenkilöä. Tarinassa seurataan protagonistia, ja se kerrotaan usein hänen näkökulmastaan. Protagonistia ei kuitenkaan tule sekoittaa kertojaan. Protagonisti ja kertoja voivat olla sama henkilö, mutta tarinan kannalta se ei ole välttämätöntä. Joissakin tapauksissa protagonisteja voi olla useampia. Jos protagonisteja on useampia, on heillä kuitenkin yleensä yhteinen päämäärä. Protagonisti ei aina ole tarinan sankari. Tarina voidaan kertoa myös sellaisen henkilön kautta, joka ei ole ominaisuuksiltaan sankarillinen tai ei näennäisesti ole tapahtumien keskiössä. Tarina kuitenkin kertoo protagonistista ja on juuri hänen tarinansa, sillä tyypillisesti protagonistin teot vievät juonta eteenpäin. Hänellä on päämäärä tai tavoite, jota kohti hän pyrkii, ja tästä syntyy juonirakenteen jännite. Protagonisti on myös se tarinan henkilö, joka muuttuu ja kehittyy tarinan aikana. Tarinan kuluessa protagonisti tavallisesti kohtaa vastustajan, antagonistin, joka edustaa tai luo vastuksia, jotka protagonistin on voitettava päästäkseen päämääräänsä. Antagonisteja voi olla tarinassa useita, kuten protagonistejakin. Protagonistin asemaan tarinassa liittyy vahvoja ennakko-odotuksia, minkä vuoksi kirjailijat ja käsikirjoittajat voivat joskus leikitellä niillä ja yllättää yleisönsä. Protagonisti voi esimerkiksi vaihtua kesken tarinan tai sitten tekijä saattaa johtaa lukijan tai yleisön huomion tahallisesti harhaan uskottelemalla, että tarinan päähenkilö on joku muu kuin ”aito” päähenkilö. Hiljainen protagonisti on moderneissa videopeleissä käytetty muoto, jossa pelaaja voi vaikuttaa tai asettua henkilön asemaan. Hiljainen protagonisti on parhaimmillaan kun pelaajalla on suuri vaikutus hahmon taustaan: mistä nämä tulevat, miltä nämä näyttävät ja mitä nämä tuntevat. == Tyyppejä == Protagonistityyppejä ovat sankarin lisäksi myös antisankari ja traaginen sankari. == Katso myös == *Juoni *Narratologia == Lähteet == * * Baldick, Chris: The Concise Oxford Dictionary of Literary Terms. Oxford University Press 1990. ISBN 0-19-811733-7 === Viitteet === Luokka:Elokuvaan liittyvät käsitteet Luokka:Videopelikäsitteet Luokka:Narratologia Luokka:Seulonnan keskeiset artikkelit
Kardinaalitetra

Kardinaalitetra (Paracheirodon axelrodi) on tetrojen heimoon kuuluva kala. Akvaariokalana kardinaalitetra vaatii pehmeää ja hapanta vettä, jonka pH-arvo 6–7. Se viihtyy lämpimämmissä (noin 25–30-asteisissa) vesissä kuin sukulaisensa neontetra, eikä näitä kahta lajia tulisi yhdistää erilaisten lämpötilavaatimustensa takia samaan akvaarioon. == Koko ja ulkonäkö == Kala on täysikasvuisena noin 4–5 cm pitkä ja hoikkavartaloinen. Se elää noin 5–10 vuotta. Se on saanut nimensä punaisesta (kardinaalien tunnusväri) raidasta kyljessä. Ylempänä on sinertävä raita, leveämpi ja kirkkaampi kuin neontetralla, ja lisäksi raita on suorempi kuin neontetran. Muuten vartalon väri on harmahtava. == Alkuperä == Kardinaalitetra elää luonnossa Etelä- Amerikan joissa. Sitä on vaikea saada lisääntymään vankeudessa, joten suurin osa kaupan kardinaalitetroista on luonnosta pyydystettyjä.Faunatar == Käyttäytyminen ja lisääntyminen == Kardinaalitetra on parvikala; luonnossa yhdessä parvessa voi olla tuhansia yksilöitä. == Ravinto == Kardinaalitetra on hyönteissyöjä.pet Education == Lähteet == ==Aiheesta muualla== * Luokka:Akvaariokalat Luokka:Tetrat
Kesäkeitto

thumb|Kesäkeittoa. Kesäkeitto on vihanneksista tehty keitto. Tyypillisesti kesäkeittoon laitetaan porkkanaa, perunaa, kukkakaalia, herneitä (usein sokeriherneitä palkoineen silputtuina) ja tilliä. Liemessä on maitoa ja voita sekä vehnäjauhosuurustus tai sulatejuustoa.Kesäkeitto Kotiliesihttps://yle.fi/uutiset/3-6222956 uutisartikkeli == Historiaa == Kesäkeitto oli suosittu kotiruoka 1940-luvulla. Pula-aikana moni elintarvike oli vaikeasti saatavilla, mutta kesäkeiton sai valmistettua helposti oman puutarhan vihanneksista ja mahdollisesti myös oman lehmän maidosta. Ruotsinkielinen nimi kesäkeitolle onkin snålsoppa, kitsas keitto. ==Katso myös== *Luettelo suomalaisista perinneruokalajeista == Lähteet == Luokka:Keitot Luokka:Kasvisruoat Luokka:Suomalainen keittiö
Toivo Jäntti

Toivo August Jäntti (7. huhtikuuta 1900 Helsinki – 8. toukokuuta 1975 Helsinki) oli suomalainen arkkitehti, joka yhdessä Yrjö Lindegrenin kanssa voitti Helsingin Olympiastadionista järjestetyn suunnittelukilpailun 1. ja 3. palkinnon. Hän suunnitteli lisäksi Kellokosken sairaala-alueen rakennuksia, Helsingin suojeluskuntatalon ja jatkoi stadionin muutosten ja laajennusten suunnittelua koko loppuikänsä. Jäntin vanhemmat olivat rakennusmestari August Jäntti ja Anna Matilda Tuominen. Toivo Jäntti kirjoitti ylioppilaaksi Suomalaisessa normaalilyseossa 1919 ja valmistui arkkitehdiksi Teknillisen korkeakoulun arkkitehtiosastolta 1928. Lisäksi hän teki opintomatkoja Euroopan eri maihin. Vuodet 1928–1930 hän työskenteli eri arkkitehtitoimistoissa ja toimi itsenäisenä arkkitehtina 1930–1955. Vuosina 1943-1954 hän työskenteli Puutalo Oy:n palveluksessa. Oma arkkitehtitoimisto hänellä oli vuodesta 1955 alkaen.Diplomi-insinöörit ja arkkitehdit 1965, Insinöörijärjestöjen kustannus 1965 ==Lähteet== ==Aiheesta muualla== Luokka:Suomalaiset arkkitehdit Luokka:Vuonna 1900 syntyneet Luokka:Vuonna 1975 kuolleet
PCI

PCI () on tietokoneväylä, jonka avulla liitetään lisälaitteita tietokoneeseen. Alkujaan PCI-väylä on tullut käyttöön IBM PC -yhteensopivissa tietokoneissa, mutta sen käyttö on levinnyt myös muunlaisiin tietokoneisiin. == Historia == Intel aloitti PCI:n kehityksen noin vuonna 1990. 22. kesäkuuta 1992 julkaistiin PCI 1.0. PCI 2.0, jonka myötä määriteltiin emolevyyn tuleva PCI- liitin, julkaistiin 30. huhtikuuta 1993. PCI alkoi menestyä nopeasti huippuluokan palvelimissa, mutta tavallisissa PC-tietokoneissa VLB:n syrjäyttäminen oli hitaampaa. PCI korvasi myös MCA ja EISA-väylät. PCI:n seuraajaksi tarkoitettu PCI Express julkaistiin vuonna 2004 ja on saavuttanut merkittävän suosion uusien laajennuskorttien keskuudessa, jonka takia vanhat PCI-kortit ovat vähentyneet. Maaliskuussa 2014 joistakin uusimmista emolevyistä oli jätetty pois PCI-liitännät niiden harvinaisuuden takia. == Tekniset tiedot == * 33,33 MHz kellotaajuus (66 MHz PCI 2.2 ja 133 MHz PCI-X) * Siirtonopeus enintään 133 MBps 32-bittisellä väylällä * 32- tai 64-bittinen väylä * 32-bittinen osoiteavaruus (4 GB) * 3,3- tai 5-volttiset signaalit * multipleksattu väylä eli samoja johtimia käytetään sekä osoitteelle että datalle ==Kirjallisuutta== * == Aiheesta muualla == *PCI Special Interest Group * Englanninkielisen Wikipedian artikkeli PCI-väylästä Luokka:Emolevyväylät Luokka:Seulonnan keskeiset artikkelit Luokka:Tietokonelaitteistostandardit
Ratsia (yhtye)

Ratsia oli vuonna 1977 perustettu, Pihtiputaalta kotoisin oleva punk-yhtye. Sen alkuperäisen kokoonpanon muodostivat laulaja, lauluntekijä ja kitaristi Jyri Honkavaara, basisti Seppo Hämäläinen ja rumpali Pasi Kuusjärvi. Ennen vuotta 1977 yhtye tunnettiin nimellä "Oplanora". Toisen kokoonpanon syksyllä 1978 muodostivat Honkavaaran lisäksi kitaristi Juha Aunola, basisti Ari "Rudi" Lukkarinen ja rumpali Jukka Viro, joka käytti muun muassa alaikäisyytensä vuoksi muiden yhtyeen jäsenten keksimää taiteilijanimeä "PopKorni". Tämä kokoonpano julkaisi keräilyharvinaisuudeksi nousseen omakustannekasetin Kloonattu Sukupolvi. Vuonna 1979 rumpaliksi palasi takaisin Pasi Kuusjärvi, jolloin muodostui Ratsian tunnetuin, vuoteen 1981 toiminut kokoonpano. Ratsian tunnetuin kappale on ”Lontoon skidit”, joka oli myös Johanna-levy- yhtiön kautta vuonna 1979 julkaistun ensimmäisen singlen nimi. Single äänitettiin 11. toukokuuta 1979 MSL-Studiolla ja sen tuottajana toimi Pantse Syrjä. Ratsia voitti vuoden 1979 rockin SM-kisojen uuden aallon sarjan ja keikkaili ajoittain hyvinkin aktiivisesti. Yhtyeen ensimmäistä LP-levyä Ratsia pidetään yhtenä suomalaisen punkin klassikkolevyistä. Myöhemmin yhtyeen tyylisuunta vaihteli ska- ja reggae-vaikutteisesta punkista powerpoppiin ja siitä vielä synkempään äänimaisemaan, jota yhtyeen kolmas albumi Jäljet edusti. Kosketinsoittajaksi yhtyeeseen tuolloin tuli Shadowplay-yhtyeestä myöhemmin tunnetuksi tullut Brandi Ruokonen. Hän oli vieraillut jo Ratsian toisella, Kari Hipposen vuonna 1980 tuottamalla lp:llä Elämän syke sen singlejulkaisulla ”Täältä tulee yö” ja kappaleella ”Kun sä tanssit”. Basistiksi vaihtui Elämän syke -levyn jälkeen alkujaan Xtaasi-yhtyeessä soittanut Kari Starck. Ratsia lopetti toimintansa loppuvuodesta 1982. Aunola, Lukkarinen ja Kuusjärvi perustivat myöhemmin Jussi Ketun kanssa Rudi-yhtyeen, jonka tunnetuin kappale oli ”Taivas saa odottaa”. Jyri Honkavaara teki yhden soolosinglen ennen liittymistään Hefty Load -yhtyeeseen. Myöhemmin Ratsian musiikkia on tehnyt tunnetuksi erityisesti Yö-yhtye soittamalla keikoillaan kappaletta ”Täältä tulee yö”. ”Lontoon skidit” on esitetty 2000-luvulla myös televisiosarjassa Karjalan kunnailla, jossa sen lauloi Heikki Hela. Mikko Niskasen elokuvassa Ajolähtö vuodelta 1982 on kohtaus, jossa elokuvan päähenkilöt ovat juuri päässeet armeijasta ja menevät juhlimaan sitä tanssilavalle. Lavalla soittaa Ratsia, ja päähenkilöt huutavat Ratsian kappaleen mukana ”armoo, armoo!” ==Kokoonpano 1979 - 1981== * Jyri Honkavaara – laulu, kitara * Juha Aunola – kitara * Rudi Lukkarinen – basso * Pasi Kuusjärvi – rummut == Julkaisut == : === Studioalbumit === * * * == Lähteet == ==Kirjallisuutta== * * Maalaispunkin päiväkirja, Pauli Kallio (teksti) ja Kyky Ahonen (piirrokset), Suuri Kurpitsa 2009 (puoliksi sarjakuvakirja) == Aiheesta muualla == * Ylen Elävä arkisto – Ratsia: Tämä hetki ja tulevaisuus Luokka:Suomalaiset punkyhtyeet
Petronas Towers

Petronas Towers eli Petronas Twin Towers () ovat vuonna 1999 valmistuneet 452 metrin korkuiset pilvenpiirtäjät Kuala Lumpurissa Malesiassa. Ne olivat maailman korkeimmat rakennukset vuodet 1999–2004, kunnes Taipei 101 valmistui. Ne ovat yhä maailman korkeimmat kaksoistornit ja korkeimmat 1900-luvulla valmistuneet rakennukset. Tornit ovat saaneet nimensä malesialaisen öljy- ja kaasuyhtiön Petronasin mukaan. == Tekniset tiedot ja arkkitehtuuri == Molemmat tornit ovat korkeudeltaan 451,9 metriä, ja niiden korkein kerros sijaitsee 375 metrin korkeudella. Rakennusten kattotasolla on 74 metrin korkuinen piikkimäinen torni. Molemmissa rakennuksissa on 88 kerrosta. Tornit maksoivat kokonaisuudessaan noin 1,6 miljardia dollaria, ja niiden lattiapinta-ala on noin 395 000 neliömetriä. Tornit suunnitteli arkkitehti César Pelli. Ne on rakennettu pääosin betonista ja lasista, koska Malesialla ei ollut mahdollisuutta valmistaa tarvittavaa määrää terästä torneihin. Niiden ulkonäkö on suunniteltu islamilaiset perinteet huomioon ottaen, vaikka perusrakenne on peräisin Chicagoon suunnitellusta, rakentamatta jääneestä tornista. == Käyttö ja asema == Tornit tarjoavat 1 300 – 2 000 neliömetriä toimistotilaa yhtä kerrosta kohti. Rakennusten välissä 41. kerroksen korkeudella sijaitsee käytävä, jota pitkin tuhannet ihmiset kulkevat päivittäin. Lisäksi torneissa on konserttisali ja ostoskeskus. Kaksoistornit olivat maailman korkeimmat rakennukset vuodet 1999–2004, kunnes Taipei 101 valmistui. Ne ovat nykyään maailman korkeimmat kaksoistornit. == Populaarikulttuurissa == ”Hämähäkkimiehenä” tunnettu ranskalainen Alain Robert kiipesi onnistuneesti toiseen torneista vuonna 2009, yritettyään sitä aikaisemmin vuosina 2007 ja 1998. Tornit ovat merkittävässä osassa myös Sean Conneryn ja Catherine Zeta- Jonesin tähdittämässä elokuvassa Ansa viritetty sekä tietokonepeleissä Hitman 2 ja Just Cause 2. Ne näkyvät myös televisiosarjan 24 ensimmäisessä jaksossa sekä elokuvissa Fair Game ja Independence Day: Uusi uhka. == Lähteet == == Aiheesta muualla == *Structurae: Petronas Towers *360 asteen panoraamakuva tornien ympäristöstä Luokka:Kuala Lumpur Luokka:Malesian pilvenpiirtäjät
Ahveniston moottorirata

Ahveniston moottorirata on moottorirata Hämeenlinnassa, Pullerinmäen kaupunginosassa. Rata valmistui 15. heinäkuuta 1967. Asfalttiradan pituus on 2 840 metriä. Radalla on kilpailtu monissa kansainvälisissä luokissa, esimerkiksi Formula 2 -lähtö 5. syyskuuta 1967, jolloin 1. Ahveniston ajoissa (tämä oli toinen kilpailu radalla)http://www.formula2.net/F267No30.htm oli mukana monia sen ajan F1-huippuja, muun muassa Jim Clark, Graham Hill, Jack Brabham ja Niki Lauda. Myös moottoripyöräilyn tähdet vierailivat radalla useasti esimerkiksi vuosina 1973–1975 MM-Road Racingin 750cc-luokassa. Varikon ympäri kulkee rallicross/JM-rata, jolla on vuosien saatossa järjestetty kilpailuja niin EM- kuin SM-tasollakin. Yleisöennätys on vuodelta 1985, jolloin järjestetty Tähtien kisat-kilpailu keräsi Ahveniston rinteille jopa 40 000 katsojaa. Myös EM-rallicross ja Ahveniston vauhtipäivät keräsivät lähes poikkeuksetta kummatkin yli 20 000 katsojaa. Radalla on kuvattu yksi Top Gearin jakso, jossa oli mukana Mika Häkkinen. Radalla kuvattiin myös Virittäjien kaksi ensimmäistä tuotantokautta. Radan sijainti keskustan lähellä ja luonnonsuojelualueen vieressä on aiheuttanut keskustelua radan puolesta ja vastaan. == Rata-info == *Virallinen rataennätys: Marko Nevalainen, Dallara F397 - Opel-Spiess F3, 1.13,226, 16.9.2000 *Epävirallinen rataennätys näytösajossa: Keke Rosberg, Williams FW08C, 1.10,00 vuodelta 1984 *Ajosuunta: myötäpäivään *Pääsuoran pituus: 280 m *Radan leveys: 9–17 m *Korkeusero: 32m == Kilpasarjat == *Historic Race Finland *Rata-SM *NEZ Racing Championship http://www.fia-nez.eu/ *Nordic F3 Masters http://nordicf3masters.eu/ *Romu-/Rokkiralli *Super Rallicross *Endurance *Autoslalom *Jokamiesluokka === Muita tapahtumia === *X-treme.fi http://www.x-treme.fi *Radalle.com http://www.radalle.com/etusivu *Moottoripyöräilyn tuki ry:n ratapäivät http://www.mp-tuki.fi/ *Motorg ry:n ratapäivät http://moottoripyora.org/ *LinnaCruising http://www.linnacruising.com/ === Entisiä tapahtumia === *Road Racingin MM-sarja 750cc-luokka *Rallicrossin EM-sarja *Ahveniston vauhtipäivät *Road Racingin SM-sarja *Giants of Rock -rockfestivaalit ===I Hämeenlinnan ajot 1967=== # Kuljettaja Talli Kierrokset Aika 1 Jochen Rindt Roy Winkelmann Racing 20 27.05,53 2 Jack Brabham Motor Racing Developments 20 27.07,71 3 Jim Clark Team Lotus 20 27.31,14 4 Frank Gardner Motor Racing Developments 20 27.33,65 5 Graham Hill Team Lotus 20 28.02,27 6 Alan Rees Roy Winkelmann Racing 19 +1 lap == Lähteet == == Aiheesta muualla == * Radan virallinen kotisivu * Ahveniston moottoriradan fanisivut * Radan sijainti Hämeenlinnan kaupungin karttapalvelussa Luokka:Hämeenlinnan nähtävyydet Luokka:Suomen moottoriradat Luokka:Hämeenlinnan urheilupaikat Luokka:Pullerinmäki
Alastaron moottorirata

thumb|250px|Alastaron moottoriradan lähtöalue Kamasa Drag Race Week -kiihdytyskilpailuissa kesäkuussa 2012. thumb|250px|Kiihdytyssuora ja katsomoja samaisessa kilpailussa. Alastaron moottorirata on moottorirata Virttaan kylässä Loimaan kaupungissa, entisen Alastaron kunnan alueella. Radan pituus on 2 970 metriä. Moottoriradan lisäksi alueella on jokamiesluokan rata sekä kiihdytysrata. Radalla ajetaan niin kansallisia kuin kansainvälisiäkin kilpailuja. Radalla kuvataan myös suomalaista Virittäjät-sarjaa. == Historia == 1980-luvulla Robert Lappalainen aloitti hankkeen uudesta moottoriradasta, joka rakennettiin Virttaalle. Rata pakkohuutokaupattiin vuonna 1999 yksityishenkilölle. Loppuvuodesta 2022 kerrottiin, että asfaltoitu rata saa 1,7 kilometriä lisää pituutta ja käyttökiellossa ollut motocross-rata palaa käyttöön sähkökäyttöisille laitteille. Asfaltoidun laajennuksen myötä on mahdollista ajaa vanhalla kolmen kilometrin radalla, uudella 1,7 kilometrin radalla tai näiden yhdistelmällä. == Rata-info == * pituus: 2 970 metriä * jokamiesluokan radan pituus: 1 800 metriä * ajosuunta: myötäpäivään * leveys: 12–15 metriä * ajolinjojaAjolinjoja. Loimaanseutu. * rataennätykset: Autot: 1:11,437 Andrea Belicchi, Dallara 399, 2003 * moottoripyörät: 1:18,624 Vesa Kallio, KTM, 28.06.2009 == Kilpasarjat == * EM Drag Race http://www.fia.com/en-GB/sport/championships/Pages/drag.aspx * RR Scandinavian Open http://www.scandinavianopen.com * Rata-SM http://www.rata-sm.fi * SM Road Racing http://www.srra.fi * Ducati Cup http://www.ss-cup.fi * Historic Race Finland http://www.historicrace.fi * SM Drag Race http://www.fhra.fi * X-treme Drift Challenge http://www.x-treme.fi * NEZ Racing Championship http://www.fia-nez.eu * Endurance http://www.autourheilu.fi/lajit/endurance/ * Jokamiesluokka http://www.jokamies.net * Kuorma-autot http://www.racetrucksfinland.fi === Muut Tapahtumat === * Radalle.com http://www.radalle.com === Entisiä tapahtumia === * EM Truck Race * Super Rallicross == Lähteet == *Alastaron moottorirata ===Viitteet=== == Aiheesta muualla == *http://www.x-treme.fi Moottoriradan tapahtumia *http://www.alastarorace.net Alastaron Rata-SM kilpailun sivut Luokka:Suomen moottoriradat Luokka:Loimaan rakennukset ja rakennelmat Luokka:Alastaro
Olkahinen

pienoiskuva|Aitolahden kirkko Olkahisissa. Olkahinen on noin 2 000 asukkaanhttp://www.skv.fi/alueet/olkahinen kaupunginosa Näsijärven rannalla Koillis-Tampereella. Alue sijaitsee noin 12 kilometrin päässä Tampereen keskustasta ja noin viiden kilometrin päässä Koilliskeskuksesta. Olkahisen asuntokanta koostuu rivi- ja omakotitaloista. Alueen pohjoispuolitse kulkee valtatie 9. Olkahisessa sijaitsee vuonna 2001 valmistunut Aitolahden uusi kirkko. Suomen aluelennonjohto (entinen Etelä-Suomen lennonvarmistuskeskus) sijaitsi Aitovuoressa ennen siirtymistään Vantaalle. Olkahisen naapuritilastoalueita ovat Tasanne, Ojala, Nurmi, Niihama sekä Kangasalan kunnan puolella Ruutana. Olkahinen kuului Aitolahden kuntaan vuoteen 1966 asti, jolloin kunta liitettiin Tampereeseen. Olkahisen (Olkaisen) torppa mainittiin Hatanpään kartanon omistajan Idmanin kirjeessä vuodelta 1837. Olkahisen tila liitettiin myöhemmin Ketaran tilaan. Alueen ensimmäinen asemakaava vahvistettiin vuonna 1976.Maija Louhivaara: Tampereen kadunnimet, s. 210. Tampereen museoiden julkaisuja 51, 1999, Tampere. ISBN 951-609-105-9. Kadunnimi Olkahittenperä on kansanomainen nimitys Olkahisenlahden perukalle, jota katu reunustaa. Louhivaara 1999, s. 213. Lassinlinnankadun nimi viittaa Lassi-nimiseen mieheen, joka tarinan mukaan piileskeli vihollisia Lassinlinnan saaressa Näsijärven Niihamanselällä Suomen sodan aikana. Louhivaara 1999, s. 212. Olkahisen tilastoalueeseen liittyvän Maurinkylän asuntoalueen syntyyn vaikutti kenkätehtailija Väinö Hyppönen, joka omisti Ketaran tilan. Hyppönen luovutti tilan maista alueen siirtoväen ja rintamamiesten asutettavaksi ehdolla, että se nimettäisiin Maurinkyläksi hänen sodassa kaatuneen poikansa Maurin (1909–1944) mukaan. Olkahiseen rakennettiin vuonna 2022 uusi koulurakennus, jossa opiskelevat luokka-asteet 1–6. ==Lähteet== * Luokka:Aitolahden kylät
Darvinismi

Darvinismi tai darwinismi on Charles Darwinin kehittämä biologisen kehityksen eli evoluution selitys, joka painottaa eliöiden muuntelua, voimakasta lisääntymistä ja taistelua olemassaolosta. Darvinismin mukaan evoluutiota ohjaa etupäässä luonnonvalinta. Darvinismin keskeiset kohdat: * Eliöt tuottavat enemmän jälkeläisiä kuin ympäristö pystyy elättämään. Esimerkiksi ravintoa ja elintilaa ei riitä kaikille. Tästä seuraa ns. olemassaolon kamppailu, joten osa jälkeläisistä kuolee ennen lisääntymisikää. * Saman lajin yksilöiden välillä on pieniä perinnöllisiä eroja eli muuntelua. * Parhaiten ympäristöön sopeutuvat yksilöt säilyvät hengissä ja saavat siten eniten jälkeläisiä. Heikoimmat yksilöt kuolevat pois tai saavat vähemmän jälkeläisiä. Näin luonnonvalinta karsii heikoimmat valikoiden parhaat yksilöt jatkamaan sukua. * Lajit kehittyvät luonnonvalinnan seurauksena. Darwin aloitti työnsä teoriansa kehittämisessä vuonna 1837. Darwinin teoriasta on uudemman tiedon pohjalta kehittynyt uusdarvinismi, josta on poistettu Darwinilla mukana ollut lamarckistinen teoria hankittujen ominaisuuksien periytymisestä. Darvinismiin pohjautuu sosiaalidarvinismi, katsomus, jonka mukaan ihmisyhteiskuntien kehitys perustuu myös eräänlaiseen luonnonvalintaan. == Lähteet == == Aiheesta muualla == * Luokka:Biologiset teoriat Luokka:Evoluutiobiologia
Lempo

Lempo on suomalaisessa muinaisuskossa uskomusolento tai jumala, jonka kristinusko samaisti paholaiseen. Lempo voi olla nimien samankaltaisuuden perusteella alun perin sama kuin olento, josta tunnetaan muun muassa nimet Lemmas ja Lemmes. Lempo on usein naispuolinen, mutta tästä ei ole aina varmuutta. Yleensä Lempo on kansantarinoissa paha olento. Jotkut tutkijat kuitenkin arvelevat Lemmon olleen aiemmin rakkauden eli lemmen henkilöitymä. Lemmen henkilöitymänäkin Lempo saattoi olla paha, sillä ennen uuden ajan romanttista käsitystä rakkaudesta lempeä pidettiin usein arvaamattomana ja vieraana, jopa vaarallisena voimana, joka hallitsi ihmistä, saattoi viedä järjen ja johtaa rappioon. Erään tiedon mukaan, kun vaimo teki aviorikoksen, karkotettiin lempi, joka oli nyt muuttunut Lemmoksi (SKVR:6133). Lievä kirous ”Lempo soikoon!” on ollut alun perin vetoamista Lempoon; ehkä rakkausasioissa tai ehkä aivan muissa asioissa. Lempo esiintyy toisinaan lemmennostatussanoissa: Lempoa on kuvailtu joissakin kansanrunoissa lentäväksi: ==Lähteet== * ===Viitteet=== Luokka:Suomalaiset jumalat ja taruolennot Luokka:Kirosanat
MS-DOS-koodisivu 866

MS-DOS-koodisivu 866 on Microsoftin MS-DOS-käyttöjärjestelmän käyttämä kyrillinen merkistö. Se on tarkoitettu ukrainan, valkovenäjän ja venäjän kirjoittamiseen, joskin siitä puuttuu valkovenäjässä ja ukrainassa käytettävä kirjain ґ. Merkit B0–DF ovat graafisia erikoismerkkejä. Luokka:Merkistöt